jkorsvik/nowiki_second_scrape_merged huggingface dataset:
SM på skøyter, sprint for damer

SM på skøyter, sprint for damer er et svensk mesterskap i hurtigløp på skøyter, sprint, som har blitt arrangert årlig siden 1973. 
Det enkelte mesterskapet arrangeres over to påfølgende dager. Hvor det gås to 500 metere og to 1 000 metere med en 500 m og en 1 000 m hver dag.


== Medaljevinnere ==


== Se også ==
Svensk mesterskap på skøyter, sprint for herrer
Svensk mesterskap på skøyter, allround for damer


== Referanser ==
Leonel Maciel

Leonel Carlos Sergio Maciel (født 1. april 1989) er en argentinsk profesjonell håndballspiller, som er målvakt på det argentinske håndballandslaget.
Han ble tatt ut til å representere Argentina under Håndball-VM 2013 i Spania.


== Referanser ==


== Eksterne lenker ==
(en) Leonel Maciel – Olympedia 
(en) Leonel Maciel – Det europeiske håndballforbundet (EHF)
Mariano Castro

Mariano Castro (født 28. juli 1986) er en argentinsk profesjonell håndballspiller, som er midtback på det argentinske håndballandslaget.
Han ble tatt ut til å representere Argentina under Håndball-VM 2013 i Spania.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Francisco Schiaffino

Francisco Schiaffino (født 2. september 1988) er en argentinsk profesjonell håndballspiller, som er linjespiller på det argentinske håndballandslaget.
Han ble tatt ut til å representere Argentina under Håndball-VM 2013 i Spania.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Sergio Crevatín

Sergio Crevatín (født 28. mai 1980) er en argentinsk profesjonell håndballspiller, som er linjespiller på det argentinske håndballandslaget.
Han ble tatt ut til å representere Argentina under Håndball-VM 2015 i Qatar.


== Meritter ==
Panamerikanske leker 2007 – Sølv
Panamerikanske leker 2015 – Sølv
Panamerikamesterskapet 2016 – Bronse


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Facundo Cangiani

Facundo Nicolas Cangiani (født 23. april 1991) er en argentinsk profesjonell håndballspiller, som er høyrekant på det argentinske håndballandslaget.
Han ble tatt ut til å representere Argentina under Håndball-VM 2015 i Qatar.


== Meritter ==
Panamerikamesterskapet 2016 – Bronse


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
The Silent Enemy

The Silent Enemy er en spenningsfilm fra 1958 regissert av William Fairchild. Filmen er løselig basert på faktiske hendelser under andre verdenskrig, knyttet til marinedykkeren Lionel Crabb, spilt av Laurence Harvey.


== Handling ==
Historien begynner med en dramatisering av Raidet på Alexandria i 1941, hvor to britiske slagskip HMS Queen Elizabeth og HMS «Valiant» blir alvorlig skadd. Britene er bekymret for at italienerne kommer til å bli overlegne i Middelhavet. For å hindre denne trusselen, blir britiske Lionel Crabb sendt til Gibraltar. Han oppretter et veldig lite lag for å oppdage de italienske angrepene og desarmere bomber. I mellomtiden, fra Algeciras i det politisk nøytrale Spania, følger en italiensk ekspert, Antonio Tomolino, i hemmelighet med på undervannsoperasjoner ved den britiske basen på Gibraltar.
En britisk underoffiser Thorpe kommer for å hjelpe Crabb og laget hans. Etter en rekke Italienske angrep mot skip i Gibraltar, forsøker Crabb å oppdage hvor italienerne opererer fra. Han oppdager at lasterommet på et italiensk skip, Olterra, brukes som et verksted og base for operasjonene. Crabb rapporterer dette til sine overordnede. Men i henhold til lovene om nøytralitet kan ikke Crabb arrangere angrep uten autoritet fra øverste nivå. I mellomtiden planlegger italienerne et stort angrep mot en britisk konvoi. Crabb bestemmer seg for å ignorere ordrer, og infiltrere en havn ved Algeciras sammen med en annen dykker.


== Referanser ==


== Eksterne lenker ==
(en) The Silent Enemy på Internet Movie Database 
(no) The Silent Enemy hos Filmfront 
(sv) The Silent Enemy i Svensk Filmdatabas 
(da) The Silent Enemy i Danmark Nationale Filminstitut 
(fr) The Silent Enemy på Allociné 
(nl) The Silent Enemy på MovieMeter 
(en) The Silent Enemy på AllMovie 
(en) The Silent Enemy på Rotten Tomatoes
Prix Radio 2016

Prix Radio 2016, presentert av Foreningen Radiodager, fant sted den 16. september 2016, og hedret de beste prestasjonene innen norsk radio fra og med 1. april 2015 til og med 31. mars 2016. Utdelingen skjedde på Ullevaal Stadion i Oslo. Det ble delt ut priser i 19 ulike priskategorier. De siste nominerte ble offentliggjort 26. august 2016.


== Vinnere og andre nominerte ==
De nominerte ble offentliggjort 26. august 2016.


=== Kanaler med flere priser ===
6 priser: P4 Radio Hele Norge
3 priser: NRK P3
2 priser: NRK P2


== Referanser ==
Makteliten - 252 kvinner og menn som styrer Norge

Makteliten - 252 kvinner og menn som styrer Norge er en sakprosabok utgitt i august 2016 på Kagge Forlag. Boka består av syv essays om maktforhold i Norge og en liste med de personene som redaksjonen anser som de 252 mest innflytelsesrike personene i Norge 2016. Boka har navnelister og korte biografier av personene på lista, samt en liste over de 25 mest mektigste i Norge uten rangering. Av de totalt 252 navnene i boka er 77 kvinner og 175 menn. Boka var redigert av Knut Olav Åmås sammen med Kristin Clemet, Kjetil Wiedswang og Aksel Braanen Sterri. Sven Egil Omdal bidro også om mediemakt, uten å være del av redaksjonen.
Blant kriteriene redaksjonen vurderte var formelle posisjoner, kapital, nettverk, nærhet til beslutningsprosesser, styreverv og lederposisjoner samt personlige egenskaper. Ifølge redaktør Åmås var synlighet i media ikke et kriterium, men den hadde rangere ut fra hvem som ble ansett som reelle beslutningtakere i politikk og økonomi. Både posisjon, men også nettverk og personlige egenskaper.
Særlig oppmerksomhet fikk plasseringen av «Snåsamannen» Joralf Gjerstad og Bjørn Eidsvåg for det redaksjonen anså som stor symbolmakt og for å «målbære sentrale strømninger i det norske folk», og Eidsvåg for «som meningsdanner på vegne av bred, folkelig, liberal humanisme og kristendom». Nordnorske aviser diskuterte særlig hvorfor bare to personer med tilhold i Nord-Norge, Anne Husebekk i Tromsø og Alf E. Jakobsen i Hammerfest var på lista. Arne Strand i Dagsavisen kritiserte boka for ikke å ha med makt i motkulturene «som frivillige organisasjoner, miljøbevegelse og demonstrasjoner» for eksempel førte til at EU-medlemskap ble stemt ned med folkelig mobilisering i 1972 og 1994.


== Lista ==


== Se også ==
Maktutredningen (1972–1981)
Makt- og demokratiutredningen


== Referanser ==


== Litteratur ==
Knut Olav Åmås (red) Makteliten - 252 kvinner og menn som styrer Norge Kagge forlag 2016 ISBN 978-82-489-1932-2.
Kapp Bon

Kapp Bon (arabisk: الرأس الطيب‎), også el Watan-kibli, er en halvøy nordøst i Tunisia. Den er omgitt av Tunisbukta i nord. På halvøya ligger byene Nabeul, Kelibia, Menzel og Temime. Ruinene av den puniske byen Kerkouane ligger her.


== Se også ==
Slaget ved Cape Bon (468)
Slaget ved Cape Bon (1941)


== Referanser ==
Kumlu

Kumlu er en by med 13 060 innbyggere (2015) i den tyrkiske provinsen Hatay. Den ligger nord for Reyhanli, vest for Syria, øst for Antakya, sørøst for Belen, og sør for Kırıkhan. 


== Referanser ==
Deirdre Wilson

Deirdre Wilson (født 1941) er en britisk språkforsker og kognisjonsforsker. Hun er professor emeritus i lingvistikk ved University College London og forskningsprofessor ved Senter for studier av rasjonell, språklig og moralsk handling (CSMN, Centre for the Study of Mind in Nature) ved Universitetet i Oslo. Hennes mest innflytelsesrike arbeid har vært innen pragmatikk, nærmere bestemt i utviklingen av relevansteorien med den franske antropologen Dan Sperber. Dette arbeidet har vært særlig innflytelsesrikt innen språkfilosofi.
Wilson fikk sin B. Phil fra University of Oxford (Somerville College) i samarbeid med filosofen Paul Grice. Sin ph.d. fikk hun fra MIT, hvor hun hadde Noam Chomsky som veileder. Wilsons arbeid er innen pragmatikk, som er læren om hvordan kontekstuelle faktorer påvirker den språklige betydningen ved tolkningen av ytringer. Wilson og Dan Sperber har publisert mange bøker gjennom 30 år. Deres bok Relevance: Communication and Cognition fra 1986 la grunnlaget for relevansteorien, som de har fortsatt å utvikle gjennom senere bøker og artikler.


== Bibliografi ==
RomanDeirdre Wilson (1992). Slave of the Passions. Picador. ISBN 0330325779. Akademiske bøkerDeirdre Wilson (1975). Presuppositions and Non-Truth-Conditional Semantics. Academic Press. ISBN 0127574506. 
Dan Sperber og Deirdre Wilson (1986). Relevance: Communication and Cognition. Oxford University Press. ISBN 0631198784. 
Deirdre Wilson og Dan Sperber (2012). Meaning and Relevance. Cambridge University Press. ISBN 9780521747486. 


== Referanser ==
Kırıkhan

Kırıkhan er en by med 108 918 innbyggere (2015) i den tyrkiske provinsen Hatay. Den ligger nord for Kumlu, vest for Syria, øst for İskenderun og Belen, nordøst for Antakya, og sør for Hassa. 


== Referanser ==


== Eksterne lenker ==
(tr) Offisielt nettsted
Nabeul

Nabeul (arabisk: نابل  Nābil; fransk: [naˈbøl]) er en kystby nordøst i Tunisia, på den sørlige kysten på halvøya Cap Bon. Den er hovedstaden i Nabeul guvernement. Byen har en befolkning på 73 128 (2014).


== Historie ==
Nabeul ble grunnlagt i det 5. århundre f.kr. av grekerne fra Kyrene, og fungerte som en havneby og handelssenter. Navnet er en tunisifisering av det greske Neapolis, «ny by», (etymologisk i likhet med Napoli, Neapoli, og Nablus).
Byen er et populært turistmål, og er sentrum i den tunisiske keramikkindustrien.


== Vennskapsbyer ==
 Marbella, Spania
 - Seto, Aichi, Japan


== Referanser ==
Mariano Díaz Mejía

Mariano Díaz Mejía (født 1. august 1993 i Premía del Mar i provinsen Barcelona i Spania) er en spanskfødt dominikansk fotballspiller som spiller for den spanske klubben Real Madrid CF.Hans mor, Mariana Mejía, kommer fra Den dominikanske republikk.


== Landslaget ==
24. mars 2013 spilte han sin første landskamp for Den dominikanske republikk mot Haiti. Han scoret også sitt første landslagsmål i samme kamp.


== Referanser ==


== Eksterne lenker ==
(en) Mariano Díaz Mejía – FIFA 
(en) Mariano Díaz Mejía – UEFA 
(fr) Mariano Díaz Mejía – LÉquipe 
(en) Mariano Díaz Mejía – Transfermarkt 
(en) Mariano Díaz Mejía – national-football-teams.com 
(en) Mariano Díaz Mejía – WorldFootball.net 
(en) Mariano Díaz Mejía – Soccerbase.com 
(en) Mariano Díaz Mejía – FootballDatabase.eu 
(en) Mariano Díaz Mejía – Soccerway 
(en) Mariano Díaz Mejía – PlaymakerStats.com
Grimstad (tettsted)

Grimstad er en by og administrasjonssenteret i Grimstad kommune i Agder, med 13 956 innbyggere per 1. januar 2022. 

Byen ligger på vestsiden av Groosefjorden, og bebyggelsen strekker seg nordover inn i Fjære. Grimstad er et viktig handels- og servicesenter, og en viktig skoleby med videregående skoler og Høgskolen i Agder med ingeniør- og naturforvalterutdanning, Telenor Kompetanse (tidl. Teleskolen) i tillegg til teknologisenter for forskning og utvikling (avd. av Agderforskning). Fra starten av skoleåret 2010 ble virksomheten til universitetet i Agder konsentrert i Teknologiparken i Grimstad. Byen er blant annet kjent for sitt teater, sitt fruktvinfirma og sine skipsrederier. Grimstad er blitt målt til byen med flest soldager i året i Norge.


== Næringsliv ==

Grimstad er en skipsfartsby med rederiene til familiene Ugland, Bergshaven og Tønnevold. Ved Vikkilen er det fortsatt skipsverft (Nymo).
I 1953 ble Norges første plastbåt produsert og sjøsatt av Herbert Waarum (plastbåtens far), senere Herwa plast, fra Grimstad.
Distriktets første vinkjeller ble bygget i Grimstad i 1906 av Grimstad Gartneri, da bestemor Fuhr hadde et lite overskuddslager av vin. Vinkjelleren var på 6 000 m² og kunne romme ca. to millioner liter vin og brennevin (hovedsakelig brygget på rabarbra). Fuhrs vinkjeller ble nedlagt i 2001.
I 2002 ble mikrobryggeriet Nøgne Ø stiftet, og bryggeriet har mottatt en rekke priser for sitt øl. Nøgne Ø blir eksportert til Danmark og USA, og etterspørselen er så stor at bryggeriet i senere tid har utvidet.
Skatteetaten har sitt regionskontor og IT-avdeling i Grimstad.


=== Media ===
Byens avis heter Grimstad Adressetidende og kommer ut tre ganger i uka. En av avisens tidligere redaktører, Bjarne Berg, var sammen med blant andre Herbert Waarum og Bjørn Olav Karlsen med på å starte byens nærradio, Radio Grimstad, i 1985.


== Kultur ==
Grimstad har en teaterscene i et steinbrudd i Fjæreheia, drevet av Agder teater (åpnet i 1993). Her er over 1 000 sitteplasser.
Hver sommer arrangeres Nytelsesfestivalen og Kortfilmfestivalen i juni. Kortfilmfestivalen har hatt fast tilhold i Grimstad siden 1988.
Fra og med 2015 arrangeres også Skral Festival, en regional festival med nasjonal appell. Store Norske og internasjonale artister inntar Groos over to dager. Det regnes med at besøkstallet for årets festival vil ligge på rundt 12000.


== Se også ==
Grimstad (kommune)


== Referanser ==
Rubén Yáñez

Orlando Rubén Yáñez Alabart (født 12. oktober 1993) er en spansk fotballspiller som spiller for Málaga.


== Referanser ==


== Eksterne lenker ==
(en) Rubén Yáñez – Transfermarkt 
(en) Rubén Yáñez – WorldFootball.net 
(en) Rubén Yáñez – FootballDatabase.eu 
(en) Rubén Yáñez – Soccerway 
(en) Rubén Yáñez – FBref 
(es) Rubén Yáñez – as.com
Sondre Gravir

Sondre Gravir (født 1977 fra Vear ved Tønsberg) er en norsk siviløkonom og leder i mediebransjen. Han er leder for FINN.no og er nå leder for Schibsted-konsernets Europa-satsing på rubrikkmarkeder på nett. 
Gravir har utdanning fra Befalskolen for marinen og tok siviløkonomutdanning ved Norges handelshøyskole fra 1999 til 2003. Han var konsulent i McKinsey & Company fra 2003 til 2007. Han var administrerende direktør i Bergens Tidende fra 2009 til 2011 og i Aftenposten fra 2012 til 2015. 


== Referanser ==


== Eksterne lenker ==
CV på LinkedIn
Wonderboy  portrettintervju skrevet av Irina Lee i Magma 4/2012
Denis Suárez

Denis Suárez Fernández (født 6. januar 1994) er en spansk fotballspiller som spiller for Celta Vigo.


== Referanser ==


== Eksterne lenker ==
(en) Denis Suárez – FIFA 
(en) Denis Suárez – UEFA 
(fr) Denis Suárez – LÉquipe 
(en) Denis Suárez – Transfermarkt 
(en) Denis Suárez – national-football-teams.com 
(en) Denis Suárez – WorldFootball.net 
(en) Denis Suárez – Soccerbase.com 
(en) Denis Suárez – FootballDatabase.eu 
(en) Denis Suárez – Soccerway 
(en) Denis Suárez – EU-Football.info
Jesuittenes kollegium i Polotsk

Jesuittenes kollegium i Polotsk var et kollegium (tilsvarende en høyere videregående skole) i Polotsk (nå i Hviterussland) som da det ble stiftet var del av storhertugdømmet Litauen og så ble del av keiserdømmet Russland.
Den polske kongen Stefan Báthory erobret Polotsk i 1579 under Livlandskrigen og innbød jesuittordenen til byen i håp om at dette ville minske den russisk-ortodokse kirkes innflytelse i området.
Jesuittene opprettet et kollegium der i 1580, etter modell fra deres akademi i Vilnius (Wilno). Dets første rektor var Piotr Skarga. Et filosofisk fakultet tilkom i 1649 og et teologisk fakultet i 1737.
Etter den første deling av det polsk-litauske samvelde i 1772 ble Polotsk del av Det russiske rike. Dette berget kollegiet fra å gå under da jesuittordenen ble opphevet, ettersom den russiske keiserinne nKatarina den store ikke tillot det pavelige dekret å forkynnes i hennes rike.
Joseph de Maistre klarte å bevege tsar Aleksander I til å elevere kollegiet til akademi (ekvivalent med universitet) i 1812. Det varte bare i åtte år, for da utviste Aleksander I jesuittene og stengte deres skoler. Akademiets bibliotek hadde 60.000 bind som så ble spredt over forskjellige institusjoner i Øst-Europa.
Både Polotsk Statsuniversitet og det pavelige teologiske fakultet i Warszawa (etablert i 1998) anser seg som historiske arvtagere etter Polotsk-kollegiet. I 2005 ble kollegiets tidligere bygninger delvis gjenoppbygget og overført til Polotsk Statsuniversitet.


== Viktige lærekrefter ==
Franciszek Kareu
Gabriel Gruber
Stanislaus Czerniewicz
Gabriel Lenkiewicz


== Viktige studenter ==
Walenty Wańkowicz, maler
Stanisław Czerski, prest, grafisk kunstner, oversetter
Fjodor Petrovitsj Tolstoj, kunstner
Jan Roothaan


== Referanser ==
Sten Ludvigsen

Sten Runar Ludvigsen (født 1959) er en norsk pedagogikkforsker. Han er professor ved Institutt for pedagogikk Universitetet i Oslo.
Ludvigsen tok hovedfag i spesialpedagogikk i 1989 og doktorgrad i 1998 om læring i helsevesenet. Han har vært leder av programstyret for evalueringen av Kunnskapsløftet og Nasjonal forskerskole i utdanningsvitenskap. 
Fra 2013 til 2015 var han leder av det såkalte Ludvigsen-utvalget som skulle vurdere grunnopplæringens fag opp mot krav til kompetanse i et fremtidig samfunns- og arbeidsliv. Utvalget leverte to NOU-rapporter Elevenes læring i fremtidens skole - Et kunnskapsgrunnlag og Fremtidens skole - Fornyelse av fag og kompetanser som skulle være beslutningsgrunnlag for endring i innhold i fagene i norsk skole. 


== Referanser ==


== Eksterne lenker ==

(no) Publikasjoner av Sten Ludvigsen i forskningsdokumentasjonssystemet CRIStin

(no) Publikasjoner av Sten Ludvigsen i BIBSYS
Knut Helge Reinskou

Knut Helge Reinskou (født 1954) er en norsk jurist og embetsmann. Han var ekspedisjonssjef for Justis- og beredskapsdepartementets lovavdeling frem til 31. desember 2019. 
Reinskou har arbeidet i lovavdelingen siden 1983, ble avdelingsdirektør i år 2000 og ble leder for avdelingen i 2008.Han er blant personene som omtales i boken Makteliten - 252 kvinner og menn som styrer Norge (2016).


== Referanser ==
Stanisław Czerski

Stanislaw Czerski (født 10. oktober 1777 i Latgale i det som er dagens Latvia, død 30. april 1833 i Varniai i Litauen) var en katolsk prest tilhørende jesuittordenen, grafisk kunstner og oversetter.


== Liv og virke ==


=== Bakgrunn, jesuitt ===
Stanislaw Czerski studerte ved jesuittenes kollegium i Polotsk. I 1794 ble han selv jesuitt, og ble presteviet i 1807. 


=== Akademisk virke ===
Han underviste i tysk ved jesuittenes kollegier i Vitebsk, Mogilev, Polotsk, Orsja og ved gymnasiet i Vilnius. I 1814 ble han kannik i Brest. 
Mellom 1819 og 1821 besøkte pater Czerski en rekke europeiske land for vitenskapelige studier på oppdrag av universitetet i Vilnius. Han besøkte 21 steder og institusjoner: Samlinger i 15 biblioteker - blant annet det kongelige bibliotek i Berlin, Paris, Dresden, Biblioteca Medicea Laurenziana i Firenze, Biblioteca Ambrosiano i Milano, Sankt Markus-biblioteket i Venezia, universitetsbiblioteket i Königsberg, og British Museum i London - og fikk materialer fra seks arkiver - blant annet fra Königsberg, byarkivet i Napoli og det pavelige arkiv i Frauenburg].
Han korresponderte med fyrst Adam Jerzy Czartoryski om kopiering eller kjøp av sjeldne manuskripter vedrørende det polsk-litauiske samveldes historie. Historiske dokumenter beriket det czartoriske bibliotek i Pulawy


=== Kartografi, graveringer, oversettelsesvirksomhet ===
I 1814 ble han kannik i Varniai og i 1825 var han prest i Salantai. Det var der at han etablerte et verksted for tresnitt for produksjon av kart og kunstnisk utsmykning av bøker. I 1822 graverte han et kart over Vilnius i kopper i pakt med Georg Brauns atlas, fra 1550, og to vignetter for den latinsk–polske ordbok. Han deltok i 1831-opprøret og ble arrestert.
Czerski skrev på polsk og latin. Han oversatte fabler av Phaedrus til polsk og Ode til Gud av Gavrila Derzjavin til latin, publiserte Samogitias historie med graverte kart av Samogitias bispedømmer og Salantais menighet, skrev en latinsk-polsk ordbok, og skrev om leksigrafiske emner.


== Litteratur ==
Stanislovas Čerskis’ Journey Across Western Europe Between 1819 And 1821 (Summary)
Karol Hoffman: Krajoznawcy polscy
Stanislovas Čerskis, in Lietuvių literatūros enciklopedija
J. Giżycki: Materyały do dziejów Akademii Połockiej i szkół od niej zależnych
Emphytoecia

Emphytoecia er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, avlange, brune til brunsvarte trebukker. Kroppen og dekkvingene kan ha lyse lengdestriper, eller pronotum har hvit bakkant og dekkvingenes bakre del er lys. Antennene er noe lengre enn kroppen, pronotum er tønneformet uten tenner på sidene, dekkvingene parallellsidige.


== Levevis ==
Disse billene har larver som lever i død ved.


== Utbredelse ==
Artene er utbredt i Chile.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Pteropliini Thomson, 1860
Slekten Emphytoecia Thomson, 1861
Emphytoecia alboliturata (Blanchard, 1851)
Emphytoecia camousseighti Cerda, 1995
Emphytoecia dimidiata (Blanchard, 1851)
Emphytoecia elquiensis Cerda, 1995
Emphytoecia lineolata (Blanchard, 1851)
Emphytoecia niveopicta Fairmaire & Germain, 1864
Emphytoecia sutura-alba Fairmaire & Germain, 1859
Emphytoecia suturella (Blanchard, 1851)


== Kilder ==
Liste over slektene
Katalog over gruppen Arkivert 2. desember 2016 hos Wayback Machine.


== Eksterne lenker ==
Bilder av artene Arkivert 5. mars 2016 hos Wayback Machine.
(en) Emphytoecia i Encyclopedia of Life 
(en) Emphytoecia i Global Biodiversity Information Facility 
Emphytoecia – detaljert informasjon på Wikispecies 
(en) Pteropliini – kategori av bilder, video eller lyd på Commons
Parahybolasius

Parahybolasius er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==
En middelsstor, gråbrunt-spraglete trebukk. Antennene er tynne og noe lengre enn kroppen. Pronotum er mye bredere enn lant, nærmest sekskantet, med en kraftig, butt pigg på hver sidekant og et ovalt, blankt svart felt i midten. Dekkvingene har et par fine lengderibber og ender i en liten pigg. De er lyst gråbrune med brunsvarte flekker.


== Levevis ==
Larvene inne i små greiner og kvister.


== Utbredelse ==


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Pogonocherini Mulsant, 1839 eller Zygocerini
Slekten Parahybolasius Breuning, 1982
Parahybolasius fuscomaculatus Breuning, 1982


== Kilder ==
Liste over slektene


== Eksterne lenker ==
Bilde av arten
(en) Parahybolasius i Global Biodiversity Information Facility 
Parahybolasius – detaljert informasjon på Wikispecies
Paraserixia

Paraserixia er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==


== Levevis ==
Larvene lever vanligvis i stammene på storvokste urter.


== Utbredelse ==
Slekten finnes på Borneo.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Phytoeciini (inkludert Obereini)
Slekten Paraserixia Breuning, 1965
Paraserixia borneensis Breuning, 1982
Paraserixia flava Breuning, 1965


== Kilder ==
Katalog med utbredelsesdata Arkivert 4. juni 2016 hos Wayback Machine.
Liste over slektene


== Eksterne lenker ==
(en) Paraserixia i Encyclopedia of Life 
(en) Paraserixia i Global Biodiversity Information Facility 
Paraserixia – detaljert informasjon på Wikispecies 
(en) Phytoeciini – kategori av bilder, video eller lyd på Commons